b'\n_START_ARTICLE_\nUrho Kekkosen kansallispuisto\n_START_SECTION_\nAlue\n_START_PARAGRAPH_\nKansallispuisto on monipuolinen. Sen l\xc3\xa4nsiosan viitoitettu alue on my\xc3\xb6s kokemattomalle vaeltajalle helppo kohde, kun taas puiston er\xc3\xa4maiset kohteet ovat hyv\xc3\xa4 paikka pitkille ja vaativille er\xc3\xa4retkille. _NEWLINE_Urho Kekkosen kansallispuistoon suuntautuvat vaellukset on tylsi\xc3\xa4 aloitetaan useimmiten Kiilop\xc3\xa4\xc3\xa4n tunturikeskukselta, Suomujoen varressa sijaitsevalta Aittaj\xc3\xa4rvelt\xc3\xa4 tai Raja-Joosepista, ja vaeltajat p\xc3\xa4\xc3\xa4tyv\xc3\xa4t usein Saarisel\xc3\xa4n tunturijonon ymp\xc3\xa4rist\xc3\xb6\xc3\xb6n, esimerkiksi alueen korkeimman tunturin, Sokostin, huipulle. Useat retkeilij\xc3\xb6ist\xc3\xa4 my\xc3\xb6s y\xc3\xb6pyv\xc3\xa4t sen juurella sijaitsevan Luiroj\xc3\xa4rven rannoille rakennetuissa autiotuvissa. _NEWLINE_Kansallispuiston luontoon kuuluvat niin mahtavat tunturit kuin laajat suoalueetkin, unohtamatta my\xc3\xb6sk\xc3\xa4\xc3\xa4n mets\xc3\xa4isi\xc3\xa4 kairoja. Poronhoidolla on alueella pitk\xc3\xa4t perinteet, ja se on edelleen alueen keskeinen elinkeino. Siit\xc3\xa4 muistuttamassa alueella on peurahautoja, poroaitoja, k\xc3\xa4mppi\xc3\xa4 sek\xc3\xa4 entis\xc3\xb6ityj\xc3\xa4 kolttakentti\xc3\xa4.'